崔昂
参考资料

1 2  《北齐书·卷三十·列传第二十二》：崔昂，字怀远，博陵安平人也。祖挺，魏幽州刺史。昂年七岁而孤，伯父吏部尚书孝芬尝谓所亲曰：“此儿终当远至，是吾家千里驹也。”昂性端直少华，沉深有志略，坚实难倾动。少好章句，颇综文词。世宗广开幕府，引为记室参军，委以腹心之任。
↑  《北史·卷三十二·列传第二十》：昂字怀远，七岁而孤，事母以孝闻。伯父吏部尚书孝芬尝谓亲友曰：“此儿终当远至，是吾家千里驹也。”昂性端直，颇综文词。
1 2 3 4 5  《汉魏南北朝墓志汇编·齊故祠部」尚書趙州」刺史崔公」墓誌之銘》：君諱昂，字懷遠，博陵安平人也。累葉高才，光華漢篆，仍世能官，風聲晉策。自有魏□□，」人物更始。祖幽州景侯，望重業高，朝野傾注。考定州簡侯，體仁藉義，餘烈可仰。君桂樹」橋枝，珠林圓實，凌霜散馥，徹水飛榮，芬芳早襲，玲瓏夙著。乃因地而特辛，定無足而能」遠。既取貴天下，稱珍海內，固當呈異王闕，標奇國庭。夫其珪璋表質，宮角流韻，既溫且」潤，和而不俗，學以聚之，應物能廣。太宰元天穆聞而嘉尚，辟為行參軍，後加伏波將軍，」仍除給事中，加中堅之號，授奉車都尉。高祖神武皇帝季弟儀同開府定州刺史高」公上君為屬。世宗文襄皇帝屈身佐相，開閣旌人，以君為記室參軍。尋轉帝大行」臺郎中，加鎮遠軍號。帝入輔朝政，崇明軌律。以君體方履正，許以任重，擢授開府長」史。帝總京畿大都督，命君攝京畿長史。恪居直轡，肅震都輦，多歷歲序，雅有聲跡。轉」司徒右長史，拜尚書左丞。理劇撥煩，名動朝列。俄兼度支尚書。能高優陟，時無橫議。又」敕攝都官事，以獄訟之重也。出兼太府卿。皇齊納禪，除散騎常侍兼大司農卿。以參」禪代典禮，封華陽縣開國男，食二百戶。詔與朝士議定律令。仍受別旨，令相率約，」部分裁綴，勤力居多。轉廷尉卿，敕典京畿詔獄。入為度支尚書，轉部官，遷七兵，仍攝」都官，遷中書令，猶攝都官，帶廣武太守，徙食濟北郡幹，兼尚書右僕射，仍便即正，俄遷」兼焉。未幾，轉光祿勳，尋徙太常卿，假儀同三司，復除儀同三司，又兼御史中丞，以公事」除名。逕年，授五兵尚書，復轉祠部，君家籍孝悌，門資禮讓，實弘世載，推薄居厚，綜涉孔」墨，雅尚綱維，歷覽申韓，顧存綱目。少有大度，意寄虛□，無用彫綺，深惇淳素。比陽原之」領袖，猶顏卿之鐵石。自家聞國，垂組飛纓，遷踰十官，□□三紀。至於端揆仍班，台列其」中，錯節蟠根，寸地九阪，堅不可攻，嶮在難消，莫不利□□斤，平其繩准，立斷枉直，動正」濟隆。上言莫能役其辯，巧詐無所措其術。氣厲霜雪，心潔冰水，寶非蘊玉，廉在辭金。至」如象魏憲典，宮閣條制，問疑則斷，辯或如響。胡廣之明達朝章，張純之曉習故事，彼稱」為美，曾未足多。剛腸梗氣，嚴顏直道，當磨而弗改，可折而無撓。秉王臣之大節，懷體國」之高風。年未庚申，夢猶辰巳，徒聞蘭室之方，罕驗王機之秘。嗚呼！以天統元年六月壬」子朔廿九日庚辰遘疾，終於鄴都之遵明里舍，春秋五十八。逝者不作，歸窆有期。」詔贈趙州刺史。以二年二月戊申朔十四日辛酉安厝舊塋。昔密邑大夫，人氏終或；上」谷太守，名姓長疑。恐山冢之易淪，故傳聲於金石。其詞曰：」海則時乾，山亦云朽，悠悠橫目，孰堪長久。嗟此英人，曾無上壽，遂持檀柘，落同蒲柳。大」風之國，爰有卿門，輦車北指，舊業猶存。千齡基構，百世子孫，猶龍還沼，如玉生崑。在家」必聞，入朝斯達，下筆成議，操刀咸□。謇愕臺府，抑揚省闥，端服逶迤，台儀菴藹。嗜慾俱」遣，清白在公，家無累積，室有縣空。貴能可賤，善仍令終，千秋一往，途遠今窮。出宿于郭，」言邁於野，客轉素車，旒隨白馬。峘山北鎮，呼東瀉，族墓層岡，行悲松檟。」長子謀，字君讚。第二字恪，字君和。第三子液，字君洽。第四子天師。」第五子人師。長女適熒陽鄭思仁。第二女適趙郡李孝貞。第三女適范陽盧公」順□。
↑  《北史·卷三十二·列传第二十》：天平二年，文襄引为记室参军，委以腹心之任；及辅国政，召为开府长史，并摄京畿长史事。时勋将亲族宾客，多行不轨，孙腾、司马子如之门尤剧。昂受文襄密旨，以法绳之，未几间，内外齐肃。寻迁司徒右长史。时左府有阳平人吴宾为妄认继嗣事，披诉经久。长史王昕、郎中郑凭、掾卢斐、属王敬宝等穷其狱，始末积年，鞫掠不获实。司徒娄昭付昂推问，即日诘根绪，获其真状。昭叹曰：“左府都官数人，不如右府一长史。”昕、凭甚以为愧。
1 2  《北齐书·卷三十·列传第二十二》：世宗入辅朝政，召为开府长史。时勋将亲族宾客在都下，放纵多行不轨，孙腾、司马子如之门尤剧。昂受世宗密旨，以法绳之，未几之间，内外齐肃。迁尚书左丞，其年，又兼度支尚书。左丞兼尚书，近代未有，唯昂独为冠首，朝野荣之。
↑  《北史校勘记·卷三十二·列传第二十·三一》：常劳私籴之费　按“私”当是“和”之讹。隋书卷二四食货志谓东魏迁邺后，“常调之外，逐丰稔之处，折绢籴粟，以充国储”。知当时有和籴。
↑  《北史·卷三十二·列传第二十》：武定中，文襄普令内外极言得失。昂上书曰：“屯田之设，其来尚矣。曹魏破蜀，业以兴师；马晋平吴，兵因取给。朝廷顷以怀、洛两邑，邻接边境，薄屯丰稔，粮储已赡。准此而论，龟镜非远。其幽、安二州，控带奚贼、蠕蠕；徐、扬、兖、豫，连接吴越强邻。实藉转输之资，常劳私籴之费。诸道别遣使营之，每考其勤惰，则人加劝励，仓廪充实，供军济国，实谓在兹。其次，法狱之重，人命所悬。顷者官司纠察，多不审练，乃闻缘浅入深，未有雪大为小，咸以畏避嫌疑，共相残刻。至如钱绢粟麦，其状难分，径指为赃，罪从此定。乞勒群司，务存获实。如此则有息将来，必无枉滥。”文襄纳之。
↑  《北史·卷三十二·列传第二十》：后除尚书左丞，其年兼度支尚书。左丞之兼尚书，近代未有，朝野荣之。度支水漕陆运，昂设转输相入之差，付给新陈之法，有利于人，遂为常式。右仆射崔暹奏请海沂煮盐，有利军国。文襄以问昂。昂曰：“亦既官煮，须断人灶，官力虽多，不及人广。请准关市，薄为灶税，私馆官给，彼此有宜。”朝廷从之。
↑  《北史·卷三十二·列传第二十》：武定六年，甘露降宫阙，文武同贺。魏帝问右仆射崔暹、尚书杨愔、崔㥄、邢卲、散骑常侍魏收、御史中丞陆操、国子祭酒李泽曰：“可各言德绩感致所由。”次至昂，昂曰：“吉凶两门，不由符瑞，故桑雉之戒，实启中兴；小鸟孕大，未闻福感。所愿陛下，虽休勿休，允答天意。”帝为敛容。后摄都官尚书，上劝田事七条。寻兼太府卿。
↑  《北齐书·卷三十·列传第二十二》：武定六年，甘露降于宫阙，文武官僚同贺显阳殿。魏帝问仆射崔暹、尚书杨愔等曰：“自古甘露之瑞，汉、魏多少，可各言往代所降之处，德化感致所由。”次问昂，昂曰：“案符瑞图，王者德致于天，则甘露降。吉凶两门，不由符瑞，故桑雉为戒，实启中兴，小鸟孕大，未闻福感。所愿陛下虽休勿休。”帝为敛容曰：“朕既无德，何以当此。”
↑  《北史校勘记·卷三十二·列传第二十·三三》：令尚书右仆射薛琡等四十三人在领军府议定　按“令”下当脱“与”字。又诸本脱“薛”字，据北齐书补。又北齐书无“四十”二字。
↑  《北史·卷三十二·列传第二十》：齐受禅，改散骑常侍，兼大司农卿。二寺所掌，世号繁剧，昂校理有术，下无奸伪。又奏上横市妄费事三十四条。其年，与太子少师邢卲议定国初礼式，仍封华阳县男。又诏删定律令，损益礼乐，令尚书右仆射薛琡等四十三人在领军府议定。帝寻幸晋阳，将发，敕递相遵率；不者，命昂以闻。昂部分科条，校正今古，手所增损，十有七八。
1 2  《北齐书·卷三十·列传第二十二》：齐受禅，迁散骑常侍，兼太府卿、大司农卿。二寺所掌，世号繁剧，昂校理有术，下无奸伪，经手历目，知无不为，朝廷叹其至公。又奏上横市妄费事三百一十四条，诏下，依启状速议以闻。其年，与太子少师邢卲议定国初礼，仍封华阳男。又诏删定律令，损益礼乐，令尚书右仆射薛琡等四十三人在领军府议定。又敕昂云：“若诸人不相遵纳，卿可依事启闻。”昂奉敕笑曰：“正合生平之愿。”昂素勤慎，奉敕之后，弥自警勗，部分科条，校正今古所增损十有七八。转廷尉卿。昂本性清严，凡见黩货辈，疾之若仇，以是治狱文深，世论不以平恕相许。
↑  《北史·卷三十二·列传第二十》：转廷尉卿。昂号深文，世论不以平恕相许。又与尚书卢斐，别典京畿诏狱，并有残刻之声。至于推绳大事，理可明言是非，不至冤酷。有濮阳子沈子遐，赍侯景铁券，告徐州都督府长史毕义绪期举兵应景；又卫尉卿杜弼门生郝子宽，告弼诽谤，并与元子雄谋逆。帝盛怒，付昂穷鞫。昂皆执正雪免，告者引妄获罪。天保三年，除度支尚书。时有肴藏小吏，因内臣投书告事，又别有飞书告事者，并付昂穷检。昂言笑间，咸得情，告者辞穷，并引嫌状。于是飞书遂绝。转都官尚书，仍兼都官事，食济北郡干。
↑  《北史·卷三十二·列传第二十》：文宣幸东山，谓曰：“旧人多出为州，当用卿为令仆，勿望刺史。卿六十外，当与卿本州。中间，州不可得也。”后九卿以上陪集东宫，帝指昂及尉瑾、司马子瑞谓皇太子曰：“此是国家名臣，汝宜记之。”未几，复侍宴金凤台，历数诸人，咸有罪负，至昂，曰：“崔昂直臣，魏收才士，妇兄妹夫，俱省罪过。”十年，除兼右仆射，数日，即拜为真，未几，还为兼。杨愔少时与昂不平，文宣崩后，遂免昂右仆射，除仪同三司、光禄勳。皇建元年，转太常卿。河清元年，兼御史中丞，太常如故。
↑  《北齐书·卷三十·列传第二十二》：显祖幸东山，百官预讌，升射堂。帝召昂于御坐前，谓曰：“旧人多出为州，我欲以台阁中相付，当用卿为令仆，勿望刺史。卿六十外当与卿本州，中间，州不可得也。”后九卿以上陪集东宫，帝指昂及尉瑾、司马子瑞谓太子曰：“此是国家柱石，汝宜记之。”未几，复侍讌金凤台，帝历数诸人，咸有罪负，至昂曰：“崔昂直臣，魏收才士，妇兄妹夫，俱省罪过。”天保十年，策拜仪同燕子献，百司陪列，昂在行中。帝特召昂至御所，曰：“历思群臣可纲纪省闼者，唯冀卿一人。”即日除为兼右仆射。数日后，昂因入奏事，帝谓尚书令杨愔曰：“昨不与崔昂正者，言其太速，欲明年真之。终是除正，何事早晚，可除正仆射。”明日，即拜为真。杨愔少时与昂不平，显祖崩后，遂免昂仆射，除仪同三司。后坐事除名，卒祠部尚书。
↑  《北齐书·卷十·列传第二》：赵郡李公统预高归彦之逆，其母崔氏即御史中丞崔昂从父子，兼右仆射魏收之内妹也。依令，年出六十，例免入官。崔增年陈诉，所司以昂、收故，崔遂获免。浟摘发其事，昂等以罪除名。
↑  《北史·卷五十一·列传第三十九》：赵郡李公统预高归彦之逆，其母崔氏，即御史中丞崔昂从父姊，兼右仆射魏收之内妹也。依令：年出六十，例免入官。崔增年陈诉，所司以昂、收故，崔遂获免。浟摘发其事，昂等以罪除名。
↑  《北史·卷三十二·列传第二十》：昂从甥李公统坐高归彦事诛。依律，妇人年六十以上免配宫。时公统母年始五十余而称六十，公统舅宣宝求吏以免其姊。昂弗知，录尚书、彭城王浟发其事，竟坐除名。三年，复为五兵尚书，迁祠部。天统元年，卒，赠赵州刺史。
↑  《北齐书·卷三十·列传第二十二》：昂有风调才识，旧立坚正刚直之名。然好探揣上意，感激时主，或列阴私罪失，深为显祖所知赏，发言奖护，人莫之能毁。议曹律令，京畿密狱，及朝廷之大事多委之。尚严猛，好行鞭挞，虽苦楚万端，对之自若。前者崔暹、季舒为之亲援，后乃高德政是其中表，常有挟恃，意色矜高，以此不为名流所服。子液嗣。
↑  《北史·卷三十二·列传第二十》：昂有风调才识，奋立坚正刚直之名。然好揣上情，感激时主，或陈便宜蠲省，或列阴私罪失。深为文宣所知赏，朝之大事，多以委之。情尚严猛，每行鞭挞，虽苦楚万端，对之自若。前则崔暹、季舒为之亲援，后乃高德正是其中表，常有挟恃，意色矜高。以此不为名流归服。有五子。
↑  殷宪, , 《中国艺术时空》 (06期), 2015年, (06期): 25–34  [2022-01-05], （原始内容存档于2016-08-07）
1 2 3 4 5 6 7 8 9 10 11  唐云明, , 《文物》 (11期), 1973年, (11期): 47–50  [2017-01-24], （原始内容存档于2020-12-08）
↑  《古今姓氏书辩证·卷五》：《元和姓纂》：清河东武城，后有齐郡、高密、蓝田，三崔氏门户。魏大和中，定清河崔为山东五姓甲门。释昙刚《类例》曰：崔怀兄弟，并青州崔肇，次卢、郑之后。崔陵及青州崔亮次之，崔隆宗为后。旧定博陵崔为次甲门，昙刚《类例》曰：先崔昂，次崔季舒及齐州崔光。李公恗《类例》则首崔楷，后季舒。又旧甲乙门者，崔楷、长瑜为先，子枢、季舒次之。旧博陵崔在乙门者，昙刚以崔暹入第五件。李公恗则首崔敬宽，次崔暹，唐魏郑公定天下诸州姓谱，以崔、张、房、何、傅、靳为贝州清河郡六姓。
↑  《北齐书·卷二十九·列传第二十一》：崔昂妻，即元礼之姊也，魏收又昂之妹夫。
↑  《北史·卷三十五·列传第二十三》：崔昂后妻，元礼姊也，魏收又昂之妹夫。
↑  《北齐书·卷三十七·列传第二十九》：收娶其舅女，崔昂之妹，产一女，无子。魏太常刘芳孙女，中书郎崔肇师女，夫家坐事，帝并赐收为妻，时人比之贾充置左右夫人。
↑  《北史·卷五十六·列传第四十四》：收娶其舅女，崔昂之妹，产一女，无子。魏太常刘芳孙女、中书郎崔肇师女，夫家坐事，帝并赐收为妻。时人比之贾充置左右夫人。
黑褐釉四系罐，崔昂墓出土